
Terrorfenyegetett sport rendezvények biztosításának magánbiztonsági aspektusai

Dolgozatom célja hipotézisem bebizonyítása vagy megcáfolása, hogy a terrorizmus elleni küzdelemben hatékony szereplő a magánbiztonság, és ennek alapján javaslatok megfogalmazása a sportrendezvények jövőbeli biztonságosabbá tételének érdekében.
Írásomban bemutatom a biztonság fogalmát és annak megteremtőit a komplementer rendészeti modellben, továbbá a magánbiztonság fejlődését a rendszerváltástól. Majd foglalkozom a terrorizmus definíciójával és fejlődésének történetével. Melyek után vizsgálom az 1972-es müncheni olimpiai terrortámadást, a 2001. szeptember 11.-ei támadássorozatot és a bostoni maratoni robbantást, azok biztosítása során elkövetett hibákat és a sportrendezvények biztosítására kifejtett hatásait. Röviden foglalkozom a sportrendezvények történetével és jelentőségével, valamint azon tulajdonságaival, amelyek priorizált célponttá tehetik a rendezvényt a terroristák számára. A dolgozat fő részében a terrorfenyegetett sportrendezvények biztosítási feladatait ismertettem, és mutatom be azok magánbiztonsághoz köthető aspektusait, és a magánbiztonság hozzáadott értékét. Ezek után javaslatokat fogalmazok meg a sportrendezvények biztonságosabbá tételének érdekében, a biztonság tudatosság kialakításával és erősítésével, a technikai oldal fejlesztésével, valamint a jelenlegi biztosítási trendekkel kapcsolatban. A dolgozatom zárásaként ismertettem véleményem a sportrendezvény biztosítás jövőbeli lehetséges irányairól.
Kutatásom alapján hipotézisemet megerősítettem, és véleményem szerint a jelenlegi folyamatoknak megfelelően egyre nagyobb szerep fog jutni a magánbiztonságnak, ezen specializált területen is, azonban nem szabad elfelejteni, hogy ebben a küzdelemben a komplementer rendészet összes szereplőjének van része és feladata.



